《读黄山谷集》
清代·马春田

山谷老人人俊伟，余事作诗爱谲诡。倔强不若韩退之，苦涩有让樊宗师。

倩盼副笄皆所弃，最喜龋齿堕马髻。歌之则钩辀，绎之则骫骳。

譬如品物中，有味玉山榧。苏黄虽并称，苏宫而黄徵。

谓黄为学杜，黄渠而杜海。封域不妨邾莒邦，何必定与齐晋齿。

作者简介：马春田，字雨耕，桐城人。诸生。有《乃亨诗集》。